《次韵仁近见和怀归五首》
元代·方回

端能何地脱尘寰，万壑松风梦寐间。
无限三槐仍九棘，孰知东国与西山。
声名赫奕终非福，滋味悠长莫若閒。
马足车轮不到处，陶门惟有昼常关。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。